text: базальт пен габброның аралыгындағы, микрогабброға сәйкес келетін гипабиссал және эффузиялық тау жынысы. қүрамы негізді плагиоклаз (35—70%) бен пироксеннен (15—55%) тұрады. шамалы мөлшерде оливин, горнбленд, биотит, кварц болуы мүмкін. акцессор ильменит, пирит, апатит, сфен, рутил, циркон. түсі сұрдан қараға дейін, кейде қоңырлау, жасылдау. бітімі шомбал, бадамшатасты, бағдарлы. құрылымы офиттік, ұсақ түйірліден (микродолерит) ірі түйірліге дейін долерит негізінен платформаларға тон, силдар, сығылмалар, штоктар, қат сияқты денелер құрайды. долеритпен никельдің, мыстың кендері кездеседі. долерит диабаз бен микрогабброның синонимі.